**Eksempel på vedtak om avkortning av sosialhjelp pga. økt statlig støtte**

Vi ser en del saker med folk som er bekymret for at de vil få avkortet kommunal sosialhjelp på grunn av økte statlige utbetalinger. For eksempel har SV i Bergen fått flere vedtak på at kommunen nettopp ikke skal foreta denne avkortningen. Et vedtak SV har fått flertall for i Bergen:

«Bystyret slår fast at ekstra utbetaling av statlig bostøtte eller andre ekstraordinære utbetalinger som strømstøtte ikke skal føre til mindre utbetaling av ordinær sosialhjelp for mottakere i Bergen kommune. Bystyret ber byrådet sørge for at alle NAV-kontor, ledere og saksbehandlere i sosialtjenesten er klar over dette vedtaket, og at det overholdes. Ingen sosialhjelpsmottakere i Bergen skal få trekk i sine ordinære månedlige utbetalinger på grunn av ekstraordinære statlige utbetalinger. Dersom sosialtjenesten har avkortet utbetalinger av ordinær sosialhjelp på grunn av slike ekstraordinære statlige utbetalinger skal disse summene tilbakebetales.»